CELEX: 62008CB0483
Language: el
Date: 2009-07-09 00:00:00
Title: Υπόθεση C-483/08: Διάταξη του Δικαστηρίου (έβδομο τμήμα) της 9ης Ιουλίου 2009 [αίτηση του Tribunal de Mons (Βέλγιο) για την έκδοση προδικαστικής αποφάσεως] — Régie communale autonome du stade Luc Varenne κατά Βελγικού Δημοσίου — SPF Finances (Άρθρο 104, παράγραφος 3, πρώτο εδάφιο, του Κανονισμού Διαδικασίας — Έκτη οδηγία TVA — Άρθρο 10, παράγραφοι 1 και 2 — Είσπραξη φόρου που εξέπεσε αδικαιολογήτως — Χρονικό σημείο ενάρξεως της προθεσμίας παραγραφής)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/18
            
         Διάταξη του Δικαστηρίου (έβδομο τμήμα) της 9ης Ιουλίου 2009 [αίτηση του Tribunal de Mons (Βέλγιο) για την έκδοση προδικαστικής αποφάσεως] — Régie communale autonome du stade Luc Varenne κατά Βελγικού Δημοσίου — SPF Finances
   (Υπόθεση C-483/08) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Έκτη οδηγία TVA - Άρθρο 10, παράγραφοι 1 και 2 - Είσπραξη φόρου που εξέπεσε αδικαιολογήτως - Χρονικό σημείο ενάρξεως της προθεσμίας παραγραφής)
   2009/C 282/34
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de Mons
   
      Διάδικοι στην υπόθεση της κύριας δίκης
   
   Régie communale autonome du stade Luc Varenne
   
      κατά
   
   Βελγικού Δημοσίου — SPF Finances
   
      Αντικείμενο
   
   Αίτηση εκδόσεως προδικαστικής αποφάσεως — Tribunal de Mons (Βέλγιο) — Ερμηνεία του άρθρου 10 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ L 145, σ. 1) — Έννοιες του «γενεσιουργού γεγονότος» και «της αξιώσεως εισπράξεως του φόρου» — Σημείο έναρξης της προθεσμίας παραγραφής της αξιώσεως επιστροφής του φόρου — Είναι η ημερομηνία εκδόσεως του τιμολογίου ή η ημερομηνία καταθέσεως της δηλώσεως φόρου με την οποία ο φορολογούμενος προβάλλει το δικαίωμά του εκπτώσεως του φόρου;
   
      Διατακτικό
   
   Το άρθρο 10 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 2002/38/ΕΚ του Συμβουλίου, της 7ης Μαΐου 2002, έχει την έννοια ότι δεν απαγορεύει εθνική νομοθεσία και διοικητική πρακτική που συνίσταται στον καθορισμό ως χρονικού σημείου ενάρξεως της προθεσμίας παραγραφής της αξιώσεως εισπράξεως του φόρου προστιθέμενης αξίας που εξέπεσε αδικαιολόγητα της ημερομηνίας καταθέσεως της δηλώσεως φόρου προστιθέμενης αξίας με την οποία ο υποκείμενος στον φόρο προβάλλει για πρώτη φορά το δικαίωμά του εκπτώσεως.
   
      (1)  ΕΕ C 19 της 24.1.2009.